คําสั่งกรมบังคับคดีที่ 380/2533เรื่อง เร่งรัดการปฏิบัติหน้าที่ของเจ้าพนักงานบังคับคดี------------------------ ด้วยปรากฏว่าการปฏิบัติหน้าที่ของเจ้าพนักงานบังคับคดีในกรณีที่เจ้าหนี้ตามคําพิพากษา ขอให้งดการบังคับคดีไว้ หรือเพิกเฉยไม่ดําเนินการบังคับคดีโดยไม่มีเหตุอันสมควร เป็นเหตุให้สํานวน การบังคับคดีแพ่งต้องดําเนินไปโดยล่าช้าไม่อาจเสร็จสิ้นไปในระยะเวลาอันควร ดังนั้นเพื่อให้การปฏิบัติ หน้าที่ของเจ้าพนักงานบังคับคดีในกรณีดังกล่าวดําเนินไปด้วยความรวดเร็วและมีประสิทธิภาพยิ่งขึ้น จึงมีคําสั่งดังต่อไปนี้ข้อ ๑ เมื่อเจ้าหนี้ตามคําพิพากษามาขอตั้งเรื่องการบังคับคดีต่อเจ้าพนักงานบังคับคดี เพื่อขอให้ยึดอายัดทรัพย์สินของลูกหนี้ตามคําพิพากษาหรือขอให้รื้อถอนหรือขับไล่ลูกหนี้ตามคําพิพากษา ออกไปจากรายการตามคําพิพากษา ถ้าเจ้าหนี้ตามคําพิพากษามิได้ขอให้เจ้าพนักงานบังคับคดีดําเนินการบังคับคดีไปในวันนั้นหรือเจ้าพนักงานบังคับคดีมีเหตุขัดข้องไม่อาจดําเนินการในวันนั้นได้ เจ้าพนักงานบังคับคดีจะต้องกําหนดวัน เวลานัดเพื่อดําเนินการบังคับคดีต่อไปอย่างช้าไม่เกิน 15 วัน นับแต่วันที่เจ้าหนี้ตามคําพิพากษามาขอตั้งเรื่องการบังคับคดีข้อ ๒ ในกรณีที่เจ้าหนี้ตามคําพิพากษามาขอให้เจ้าพนักงานบังคับคดีงดการบังคับคดี ไม่ว่าจะเป็นการขอให้งดการยึดอายัดหรือการขายทอดตลาดทรัพย์สินของลูกหนี้ตามคําพิพากษาหรือ งดการรื้อถอนหรือขับไล่ลูกหนี้ตามคําพิพากษาให้ออกไปจากทรัพย์พิพาท ให้เจ้าพนักงานบังคับคดีกําหนดวันเวลานัด เพื่อให้เจ้าหนี้ตามคําพิพากษามาแถลงว่าจะให้เจ้าพนักงานบังคับคดีดําเนินการต่อไปอย่างไร ภายในระยะเวลาไม่เกิน 2 เดือนข้อ ๓ เมื่อถึงกําหนดตามขอ 1. หรือ 2. แล้ว เจ้าหนี้ตามคําพิพากษามาแถลงขอเลื่อน การบังคับคดี หรือขอให้งดการบังคับคดีต่อไปอีกโดยมีเหตุอันสมควรกรณีหนึ่ง หรือเจ้าหนี้ตามคําพิพากษา ไม่มาพบเจ้าพนักงานบังคับคดีตามนัดอีกกรณีหนึ่ง ให้เจ้าพนักงานบังคับคดีกําหนดวัน เวลานัดเพื่อให้เจ้าหนี้ ตามคําพิพากษามาแถลงเรื่องการบังคับคดีต่อไป หรือออกหมายนัดให้เจ้าหนี้ตามคําพิพากษามาแถลงเรื่องการบังคับคดีต่อไปแล้วแต่กรณีภายในระยะเวลาไม่เกิน 6 เดือน ทั้งนี้ ให้กําชับหรือแจ้งไปด้วยว่าถ้า เจ้าหนี้ตามคําพิพากษาไม่มาตามนัดจะถือว่าเจ้าหนี้ตามคําพิพากษาเพิกเฉยไม่ดําเนินการบังคับคดี ภายในเวลากําหนด เจ้าพนักงานบังคับคดีจะขอให้ศาลมีคําสั่งถอนการบังคับคดีหรือดําเนินการตามที่เห็น สมควรต่อไปข้อ ๔ เมื่อถึงกําหนดนัดตามข้อ 3. ถ้าเจ้าหนี้ตามคําพิพากษามาแถลงขอเลื่อนการบังคับคดี หรือขอให้งดการบังคับคดีต่อไปอีกโดยมีเหตุอันสมควร ให้เจ้าพนักงานบังคับคดีดําเนินการตามข้อ 3. โดยอนุโลม ถ้าการขอเลื่อนการบังคับคดีหรือขอให้งดการบังคับคดีต่อไปไม่มีเหตุอันสมควรหรือเจ้าหนี้ ตามคําพิพากษาไม่มาพบเจ้าพนักงานบังคับคดีตามกําหนดนัด ให้เจ้าพนักงานบังคับคดีขอให้ศาลมีคําสั่ง ถอนการบังคับคดีตามประมวลกฎหมายวิธีพิจารณาความแพ่ง มาตรา 255 หวี หรือดําเนินการตามที่ เห็นสมควรต่อไปข้อ ๕ ให้ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค หรือหัวหน้าสํานักงานบังคับคดีและวางทรัพย์ประจําศาล จัดเจ้าหน้าที่ให้มีหน้าที่รับผิดชอบในการนําสํานวน การบังคับคดีแพ่งที่เจ้าพนักงานบังคับคดีได้กําหนดวัน เวลานัดตามข้อ 1. ถึงข้อ 4. มาลงนัดในบัญชีนัก คดีความ เสร็จแล้วให้คืนสํานวนแต่เจ้าพนักงานบังคับคดีและให้คัดลอกบัญชีนัดดังกล่าวเสนอผู้อํานวยการกองผู้อํานวยการสํานักงานบังคับคดีและวางทรัพย์ภูมิภาค หรือหัวหน้าสํานักงานบังคับคดีและวางทรัพย์ประจําศาลก่อนถึงวันนัดทุกครั้งเพื่อเรียกสํานวนตามบัญชีนัดมาตรวจสอบและกําชับเจ้าพนักงานบังคับคดีให้ถือปฏิบัติตามคําสั่งนี้โดยเคร่งครัดข้อ ๖ ให้ผู้อํานวยการกอง ผู้อํานวยการสํานักงานบังคับคดีและวางทรัพย์ภูมิภาค หรือ หัวหน้าสํานักงานบังคับคดีและวางทรัพย์ประจําศาล ลงนามและวันที่ทําการตรวจสํานวนตามข้อ 4. ไว้ใน บัญชีนัดที่เจ้าหน้าที่คัดลอกเสนอมานั้น และให้รวบรวมบัญชีนักดังกล่าวเสนออธิบดีหรือรองอธิบดีผู้ได้รับมอบหมาย ภายในวันที่ 15 ของทุกเดือน ทั้งนี้ ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 31 ตุลาคม พ.ศ. 2533 (นายสมชัย ศิริบุตร)อธิบดีกรมบังคับคดี